ধোবি ঘাট (চলচ্চিত্র)
ধোবি ঘাট (মুম্বই ডায়েরিস নামে আন্তর্জাতিকভাবে মুক্তিপ্রাপ্ত) ২০১০ সালের ভারতীয় নাট্য চলচ্চিত্র। পরিচালনা করেছেন কিরণ রাও, এবং এটি তার প্রথম পরিচালিত চলচ্চিত্র। চলচ্চিত্রটি প্রযোজনা করেছে, আমির খান প্রোডাকসন্স, রিলায়েন্স এন্টারটেইনমেন্ট, শ্রী অনথাভিনায়ক সিনে ভিশন লিমিটেড। কিরণ রাও রচিত গল্পের চিত্রনাট্য লিখেছেন অনিল মেহতা। প্রধান চরিত্রে অভিনয়ে ছিলেন, প্রতীক বব্বর, মনিকা দোগরা, আমির খান এবং কৃতি মালহোত্রা। গুস্তাভো স্যানটাওলাল্লার সংগীত পরিচালনায় এই চলচ্চিত্রে রাউচি সাকামোটোর একটি গান অন্তর্ভুক্ত হয়েছে। ধোবি ঘাট ২০১০ সালের সেপ্টেম্বরে টরন্টো আন্তর্জাতিক চলচ্চিত্র উৎসবে প্রিমিয়ার হয়েছিল এবং ২১ জানুয়ারি ২০১১ সালে ভারতের প্রেক্ষাগৃহে মুক্তি পায়। চলচ্চিত্রটি প্রাথমিকভাবে প্রধানত শিল্প ও সমান্তরাল চলচ্চিত্র হিসেবে আখ্যা লাভ করার পাশাপাশি সমালোচকদের দ্বারা প্রশংসিত হয়েছিল, যদিও এটি বক্স অফিসে সাধারণ সাফল্য অর্জন করতে সমর্থ হয়। চলচ্চিত্রটি ৬৫তম বাফটা পুরস্কারে ইংরেজি ভাষায় নয় শ্রেষ্ঠ চলচ্চিত্র বিভাগে জন্য দীর্ঘ তালিকাভুক্ত হয়েছিল। এছাড়াও ২০১০ সালে লন্ডন চলচ্চিত্র উৎসবে প্রদর্শিত হয়েছিল।